ཟླ་འདིའི་ཕྱི་ཚེས་༢༣ཉིན་ཊུར་ཀེའི་སྲིད་འཛིན་རེ་སེབ་ཊ་ཡིབ་ཨར་ཌོ་གན་ལགས་ཀྱིས་གྲོས་ཚོགས་ཀྱི་གཏམ་བཤད་ཅིག་གི་སྐབས་སུ།ཇ་མལ་ཁ་ཤོ་གྷི་ལགས་ལྐོག་གསོད་བཏང་བ་དེ་ཆབ་སྲིད་ཀྱི་གཡོ་བྱུས་ཤིག་ཡིན་པ་དང་།སོ་ཌི་ཨ་རབ་གཞུང་ནས་ལྐོད་གསོད་དེའི་རྒྱབ་ལ་སུ་ཡོད་མེད་རྩད་གཅོད་ནན་པོ་བྱ་དགོས་པ་མ་ཟད།བཀའ་གཏོང་མཁན་ཚུད་པའི་ལྐོག་གསོད་དེའི་ཁོངས་སུ་གཏོགས་པའི་མི་ཡོད་ཚད་ཕྱི་གསལ་ནང་གསལ་བཟོ་དགོས་ལུགས་བརྗོད་ཡོད་འདུགཊུར་ཀེའི་གཞུང་གིས་དེ་སྔོན་ནས་སོ་ཌིའི་གཞུང་འབྲེལ་མི་སྣ་སྐོར་ཞིག་གིས་གསར་འགོད་པ་ཁོང་བཀྲོངས་ཡོད་ཚུལ་བཤད་ཡོད་ཀྱང་།སོ་ཌིའི་གཞུང་གིས་དེར་ངོས་ལེན་བྱས་མེད་པ་མ་ཟད།སོ་ཌིའི་གཞུང་ལ་འབྲེལ་བ་རྩ་བ་ནས་མེད་ཚུལ་བརྗོད་ཡོད་ཀྱང་།ནུབ་ཕྱོགས་རྒྱལ་ཁབ་དང་རྒྱལ་སྤྱིའི་ཚོགས་སྡེ་ཁག་གི་གནོན་ཤུགས་བསྟུན་མར་སྤྲད་པའི་རྐྱེན་གྱིས་མཐར་ངོས་ལེན་མ་བྱས་ཐབས་མེད་དུ་གྱུར་ཡོད་འདུགཊུར་ཀེ་དང་ཨ་རིའི་ཉེས་དོན་རྟོག་ཞིབ་རུ་ཁག་གཉིས་ནས་ལྐོག་གསོད་དེའི་རྒྱབ་ལ་སུ་ཡོད་མེད་རྩད་གཅོད་བྱེད་བཞིན་ཡོད་པ་དང་།སོ་ཌིའི་གཞུང་ངོས་ནས་ཀྱང་དོགས་གཞི་ཅན་གྱི་གཞུང་འབྲེལ་མི་སྣ་ཁག་ལ་འདྲི་གཅོད་ཀྱིས་ཉེས་དོན་དེ་གང་མགྱོགས་ཐག་གཅོད་བྱ་རྒྱུ་ཡིན་སྐོར་བསྒྲགས་འདུག